मुस्ताफा अल-कादिमी
मुस्ताफा अब्द अल-लातिफ मिसतत अल-घुरय्बवी (; ज. सन् १९६७), मुस्तफा अल-कादिमी को रूपमा परिचित, इराकी राजनीतिज्ञ, कुटनीतिज्ञ र प्रशासक हुन्। उनी हाल सन् २०२० मे देखि इराकको प्रधानमन्त्रीको रुपमा काम गरिरहेका छन्। इराकले सन् १९३२ मा स्वतन्त्रता प्राप्त गरेयता कादिमी ४३औं प्रधानमन्त्री र इराकको सन् २००५ को संविधानपछि चौथो प्रधानमन्त्री हुन्। 

उनी इराकी गुप्तचर सेवाका पूर्व निर्देशक हुन्। उनी सन् २०१६ जुनमा यस पदमा नियुक्त भएका थिए।

जीवनी
अल-कादिमीको जन्म सन् १९६७ मा इराकको राजधानी बगदादमा भएको थियो। उनले अल-सतराह विश्वविद्यालयबाट कानून विषयको अध्ययन गरेका थिए। इराकी गुप्तचर सेवालाई झनै बढी दक्ष बनाउन र अन्तर्राष्ट्रिय स्तरको बनाउन उनको भूमिका थियो। उनले गुप्तचर विभागमा राजनीतिकरणको अन्त्य, सूचना सङ्कलन तथा विश्लेषणमा विकसित प्रविधिको प्रयोग र कार्य क्षेत्रमा प्राथमिकता निर्धारण  गरेका थिए। उनको कार्यकालमा, उनले आइएसआइएसविरुद्ध अमेरिकी नेतृत्व सहित धेरै देश तथा गुप्तचर विभागसँग सम्बन्ध गास्ने काम गरेका थिए।

सन्दर्भ सामग्रीहरू

श्रेणी :इराकका प्रधानमन्त्रीहरू
सन् १९६७ मा जन्म
जीवित मानिसहरू